laion/Wikipedia-Exotic huggingface dataset:
Coney Islandi tuletorn

Coney Islandi tuletorn (inglise keeles Coney Island Light või Nortons Point Light) on tuletorn New Yorgi osariigis Long Islandi saarel Coney Islandi maasäärel Lower New York Bay ääres. Esmane rajatis valmis 1890. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse. Sea Gate  Coney Islandi tuletorn – pildid, videod ja helifailid Wikimedia Commonsis
West Banki tuletorn

West Banki tuletorn (inglise keeles West Bank Light) on tuletorn New Yorgi osariigis Staten Islandi lähistel Lower New York Bay's. Esmane rajatis valmis 1901. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.  West Banki tuletorn – pildid, videod ja helifailid Wikimedia Commonsis
Staten Islandi tuletorn

Staten Islandi tuletorn (inglise keeles Staten Island Light) on tuletorn New Yorgi osariigis Staten Islandil, mis valmis 1912. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.  Staten Islandi tuletorn – pildid, videod ja helifailid Wikimedia Commonsis
Digiteenuste määrus

Digiteenuste määrus (inglise keeles Digital Services Act ehk DSA) on õiguslik ettepanek, mille Euroopa Komisjon esitas 15. detsembril 2020 Euroopa Parlamendile ja nõukogule. See on osa digiteenuste paketi ettepanekust, kuhu kuulub ka digiturgude määrus (inglise keeles Digital Markets Act ehk DMA). Paketi eesmärk on "luua turvalisem digitaalne ruum, kus kaitstakse digitaalteenuste kasutajate põhiõigusi, ning luua võrdsed tingimused innovatsiooni, majanduskasvu ja konkurentsivõime edendamiseks Euroopa ühtsel turul ja kogu maailmas". Määrusega kehtestatakse uued üleeuroopalised nõuded, mille seas on näiteks eeskirjad ebaseaduslike kaupade, teenuste või veebisisu eemaldamiseks ning läbipaistvusmeetmed internetireklaami ja sisusoovitusalgoritmide osas. Platvormidele, mida kasutavad üle kümne protsenti Euroopa Liidu elanikkonnast, luuakse ka uus järelevalvestruktuur. Rahvusvaheline valitsusväline organisatsioon European Digital Rights on kritiseerinud eelnõu karme sisueemaldusreegleid, mille järgi tuleks kohe maha võtta mistahes materjalid, mis on märgitud potentsiaalselt ebaseaduslikuks, ning on hoiatanud, et selline lähenemine võimaldab väärkasutust ning viib arvatavasti õiguspäraselt lisatud sisu sagedase eemaldamiseni, sest ettevõtetel on palju lihtsam ja turvalisem märgendatud materjali kustutada kui kontrollida selle tegelikku seadusvastasust. Leitakse ka, et eelnõus on mitmeid häid külgi, kuid see ei tegele veebireklaami selliste probleemsete külgedega nagu internetikasutajate lausjälitamine ja mikrosihitud reklaamid. Digitaalne ühtne turg Kõikjale ulatuv digitaalne ühtne turg Euroopa Parlament "Euroopa Komisjon esitas ettepanekud veebiplatvormide reguleerimiseks" ERR, 15. detsember 2020 "The EU’s attempt to regulate Big Tech: What it brings and what is missing" EDRi, 18. detsember 2020 Euroopa Parlamendi ja Nõukogu määrus, mis käsitleb digiteenuste ühtset turgu (digiteenuste õigusakt) ja millega muudetakse direktiivi 2000/31/EÜ
Romer Shoali tuletorn

Romer Shoali tuletorn (inglise keeles Romer Shoal Light) on tuletorn New Jersey osariigis Lower New York Bay's, mida hakati rajama 1838. aastal. Selle põhiliseks eesmärgiks jäi Atlandit ületavate laevade juhatamine New Yorgi sadamasse.  Romer Shoali tuletorn – pildid, videod ja helifailid Wikimedia Commonsis
Tedre tänav (Rakvere)

Tedre tänav on tänav Rakveres ja paikneb linna kaguosas. Kaugus linna keskväljakust linnulennul mõõdetuna on 2,1–2,4 km. Tedre tänav on 446 meetrit pikk, tänava-ala on 15–20 meetrit lai ning asub Linnuriigi linnaosas. 20. sajandi alguses asus piirkond Rägavere valla territooriumil, siin paiknesid talumaad. Nõukogude okupatsiooni ajal kuulus Tedre tänava ümbrus Vinni külanõukogu alla. 1990. aastatel liideti Linnuriigi tänavate ala Rakvere linnaga. Tänav saab alguse Ööbiku tänava ristmikult ning kulgeb lõuna suunas, ristudes Kajaka tänavaga ja lõpeb Kotka tänava ristmikul. Tedre tänava äärde on 20. sajandi lõpukümnenditel rajatud ridaelamu, korterelamu ja ühepereelamud abihoonetega, lõunapoolses osas on istutatud kõrghaljastus. Tänav on välisvalgustuse, asfaltkattega sõidutee ning 2021. aastal ehitatud osalise kõnniteega. Kohalike teede nimekiri Vaadatud 05.11.2021 Rakvere linnaosad Rakvere interaktiivne kaart
Metsise tänav (Rakvere)

Metsise tänav on tänav Rakveres ja paikneb linna kaguosas. Kaugus linna keskväljakust linnulennul mõõdetuna on 2,2–2,4 km. Metsise tänav on 298 meetrit pikk, tänava-ala on 25 meetrit lai ning asub Linnuriigi linnaosas. 20. sajandi alguses asus piirkond Rägavere valla territooriumil, siin paiknesid talumaad. Nõukogude okupatsiooni ajal kuulus Metsise tänava ümbrus Vinni külanõukogu alla. 1990. aastatel liideti Linnuriigi tänavate ala Rakvere linnaga. Tänav saab alguse Kajaka tänava ristmikult, kulgeb lõuna suunas ja lõpeb Kotka tänava ristmikul. Tänav on paralleelne Tedre ja Rähni tänavatega. Metsise tänava äärde on 20. sajandi lõpukümnenditel rajatud ühepereelamud abihoonetega, põhjapoolses osas on istutatud kõrghaljastus. Tänav on välisvalgustuse ja asfaltkattega sõiduteega, kõnniteed puuduvad. Kohalike teede nimekiri Vaadatud 05.11.2021 Rakvere linnaosad Rakvere interaktiivne kaart Geoportaal Vaade Metsise tänavale Kotka tänava ristmikult põhja suunas
Ibrāhīm ibn Ya‘qūb

Ibrāhīm ibn Ya‘qūb (إبراهيم بن يعقوب) ehk Avraham ben Ya‘akov oli Tortosas sündinud juudi kaupmees Córdoba kalifaadist, kes 10. sajandil tegi reisi mööda Euroopat. Aastatel 960–970 tegi ta Córdoba kaliifi käsul reisi orjadega kauplemiseks ja audientsiks Saksa-Rooma keisri Otto I juures. Bordeaux' ja Noirmoutiers' kaudu jõudis ta Iirimaale. Seejärel läbis ta Saksa-Rooma riigi põhjast lõunasse, külastades Utrechti, Mainzi ja Fuldat, käies Tšehhi kuninga maadel ning kaubalinnas Krakówis. Euroopa-reis lõppes Sitsiiliaga. Tema reisiaruanne on esimene ürik, kus mainitakse Prahat, Krakówit ja Vinetat. Seal kirjeldatakse üksikasjalikult slaavlaste elu ja kombeid. Ibrahim ibn Jakub i Tadeusz Kowalski w sześćdziesiątą rocznicę edycji, ed. Andrzej Zaborski, Kraków 2008
Rähni tänav (Rakvere)

Rähni tänav on tänav Rakveres ja paikneb linna kaguosas. Kaugus linna keskväljakust linnulennul mõõdetuna on 2,2–2,5 km. Rähni tänav on 408 meetrit pikk, tänava-ala on 25 meetrit lai ning asub Linnuriigi linnaosas. 20. sajandi alguses asus piirkond Rägavere valla territooriumil, siin paiknesid talumaad. Nõukogude okupatsiooni ajal kuulus Rähni tänava ümbrus Vinni külanõukogu alla. 1990. aastatel liideti Linnuriigi tänavate ala Rakvere linnaga. Tänav saab alguse Kajaka tänava ristmikult, kulgeb lõuna suunas ja lõpeb Kotka tänava ristmikul. Tänav on paralleelne Metsise ja Räägu tänavatega. Rähni tänava äärde on 20. sajandi lõpukümnenditel rajatud ühepereelamud abihoonetega, tänava-äärne kõrghaljastus on vähene. Tänav on osalise välisvalgustuse ja asfaltkattega sõiduteega, kõnniteed puuduvad. Kohalike teede nimekiri Vaadatud 05.11.2021 Rakvere linnaosad Rakvere interaktiivne kaart Geoportaal Vaade Rähni tänavale Kotka tänava ristmikult põhja suunas
Kathleen Munn

Kathleen Jean Munn (28. august 1887 Toronto – 19. oktoober 1974 Toronto) oli Kanada kunstnik, keda tunnustatakse postuumselt Kanada moodsa kunsti teerajajana. Getty, Cassandra (2010). The Logic of Nature, the Romance of Space: Elements of Canadian Modernist Painting. Windsor, Oshawa: Art Gallery of Windsor, The Robert McLaughlin Gallery. ISBN 9780919837805. Vaadatud 5.11.2021. Uhlyarik, Georgiana. Kathleen Munn: Life & Work. Toronto: Art Canada Institute, 2014. ISBN 978-0-9921483-8-6 Uhlyarik, Georgiana (2014). Kathleen Munn: Life & Work. Toronto: Art Canada Institute. ISBN 978-0-9921483-8-6. Vaadatud 5.11.2021.
Marko Kekišev

Marko Kekišev (sündinud 5. jaanuaril 1963) on eesti kujundusgraafik (märgigraafik ja plakatist) ning disainer (meediadisainer). Kekišev on lõpetanud 1981. aastal Pärnu 4. Keskkooli ja 1986. aastal Eesti NSV Riikliku Kunstiinstituudi disaini erialal. Ta on tegutsenud lisaks graafilisele disainile ka õppejõuna (sealhulgas Eesti Kunstiakadeemias), reklaamifirmades Kolm Karu ja Zavod BBDO art director'ina, samuti kriitikuna ja kuraatorina. 2008. aastast töötab ta OÜ Siirup kujundusjuhina ja 2013. aastast ühtlasi Kõrgemas Kunstikoolis Pallas meediadisaini osakonnas professorina. Ta on Eesti graafilise disaini- ja plakativäljapanekute kuraator. Lisaks on ta Haapsalu Graafilise Disaini Festivali eestvedaja ja korraldaja. 2011 – Eesti Kultuurkapitali kujutava ja rakenduskunsti sihtkapitali aastapreemia Marko Kekišev Eesti Teadusinfosüsteemis EKL volikogu 2019–2022. eaa.ee Kõrgema Kunstikooli Pallas meediadisaini osakond. pallasart.ee
Guantšid

Guantšid (hispaania keeles guanches) on Kanaari saarte välja surnud põlisrahvad. Sageli on neid seostatud eeskätt Tenerifega, aga guantšide pärandit on koopamaalingute ja esemete näol leitud ka La Gomera, Fuerteventura, Gran Canaria, La Palma, El Hierro ja Lanzarote saarelt. On arvatud, et nad asustasid saared umbes 2500 aastat tagasi. Pärast Hispaania vallutusretki 15. sajandil hävitati suur osa põlisrahvastest. Need, kes jäid ellu, sulandusid saarele saabunud hispaanlastega. Täna võib leida Kanaari saarte kultuurist üksikuid guantši kultuuri elemente. Neist tuntuim on Silbo, vilel põhinev kommunikatsioonisüsteem La Gomera saarel. Nimetus guantšid tuleneb sõnast guanachinet ja tähendab kohalikus keeles otsetõlkes Tenerife inimest (Guan = inimene, Achinet = Tenerife). Selle kohta, millal guantšid asustasid Kanaari saared, puuduvad ühesed andmed. Saartelt leitud arheoloogilised leiud (söestunud puutükid, seemned, koduloomade luud) osutavad sellele, et inimene asustas saari juba 5. sajandil eKr. Genoomianalüüsid viitavad sellele, et guantšid pärinevad Põhja-Aafrikast. Mitmed keeleteadlased on oletanud, et guantši keel oli sarnane berberi keelega. Samas on leitud, et äratuntavalt berberi päritolu on vaid osa põllupidamise ja loomakasvatusega seotud sõnavarast. Samal ajal ei ole guantši keelest leitud berberi grammatilisi käändeid. Ka suur osa guantši sõnavarast erineb berberi sõnavarast. Ricardo Rodríguez-Varela, Torsten Günther, Maja Krzewińska, Jan Storå, Thomas H. Gillingwater, Malcolm MacCallum, Juan Luis Arsuaga, Keith Dobney, Cristina Valdiosera, Mattias Jakobsson, Anders Götherström, Linus Girdland-Flink. Genomic Analyses of Pre-European Conquest Human Remains from the Canary Islands Reveal Close Affinity to Modern North Africans, avaldatud ajakirjas Current Biology. Vaadatud 09.11.2021 Andrew Dalby, Dictionary of Languages, 1998, p. 88 "Guanche, indigenous language of the Canary Islands, is generally thought to have been a Berber language." Maarten Kossmann, Berber subclassification (preliminary version), Leiden (2011)
Claude Debussy

(Achille) Claude Debussy [klood döbüss'ii] (22. august 1862 Saint-Germain-en-Laye – 25. märts 1918 Pariis) oli prantsuse helilooja. Teda peetakse impressionismi rajajaks muusikas ja üheks esimeseks modernistlikuks heliloojaks. Koos Maurice Raveliga on ta üks impressionistliku muusika juhtfiguure, kuigi Debussyle ei meeldinud, kui tema teoseid impressionistlikeks tituleeriti. Prantslaste austusest Debussy vastu kõneleb tema hüüdnimi Claude de France. Debussy kirjutas peamiselt programmilist muusikat, eelkõige klaveripalu. Ta püüdis jäädvustada õrnhapraid hetkemeeleolusid ja pakkuda kuulajale ilunaudingut. Debussy teosed peegeldasid sageli tema eraelu. Tema muusikale on iseloomulik tundlikkus ning vormiline, helistikuline ja helikõrguslik vabadus. Debussy muusika märgib üleminekut hilisromantilisest muusikastiilist 20. sajandi modernismi. Helilooja tõi oma teostega kaasa uuendusi harmoonias. Ta hakkas kasutama täistoonlaadi (helirida, mis koosneb vaid astmetest, mille vahel on täistoonid). Täistoonlaad esineb näiteks tema ooperis "Pelléas ja Mélisande". Debussy armastas ka noonakordi ja kvardi-kvindi kooskõla, mida ta on kasutanud näiteks oma programmilises klaveriprelüüdis "Uppunud katedraal". Samuti kasutas ta oma teostes pentatoonilist helirida. Deux Arabesques ("Kaks arabeski") (1888) Suite bergamasque ("Bergamasque'i süit") (1890) (sisaldab lugu Clair de Lune ("Kuuvalgus")) Reverie ("Unistus") (1890) Pour Le Piano ("Süit klaverile") (1899) Estampes ("Estambid") (1903) Images ("Kujundid") (1905, 1907) Children's Corner ("Lastenurk") (1909) Preludes ("Prelüüdid") (1910–1913) Etudes ("Kaksteist etüüdi klaverile") (1915) Pelléas et Mélisande ("Pelléas ja Mélisande") (1892–1902) Prélude à l'après-midi d'un faune ("Fauni pärastlõuna") (1894) Nocturnes ("Nokturnid") (1899) Danses Sacrée et Profane ("Sakraalsed ja ilmalikud tantsud") (1903) La Mer ("Meri") (1905) Images ("Kujundid") (1909/1911) Le martyre de St. Sébastien ("Püha Sebastiani ohverdus") (1911) Jeux ("Mängud") (ballett) (1913) Keelpillikvartett g-moll (1893) Syrinx ("Süürinks") (1913) Sonate pour violoncelle et piano (sonaat tšellole ja klaverile) (1915) Sonate pour flûte, alto et harpe (sonaat flöödile, vioolale ja harfile) (1915) Sonate pour violon et piano (sonaat viiulile ja klaverile) (1917) Politoske, Daniel T.; Martin Werner (1988). Music, Fourth Edition. Prentice Hall. Lk 419. ISBN 0-13-607616-5.
Ling Liong Sik

Tun Ling Liong Sik (lihtsustatud hiina kirjas 林良实; traditsioonilises hiina kirjas 林良實; sündinud 18. september 1943 Kuala Kangsares) on Malaisia poliitik. Ta on endine MCA president ja endine Malaisia ​​transpordiminister. 4. veebruaril 1988 määrati Ling Liong Sik Malaisia ​​üleminekupeaministriks kuni sama aasta 16. veebruarini. 27. oktoobril 2015 esitas Malaisia ​​peaminister Najib Razak Ling Liong Siki vastu hagi au teotamises. Ta väitis kaebuses, et Ling Liong Sik süüdistas teda sama aasta 3. oktoobril 1MDB vahendite väärkasutamises ja muudes valedes ja pahatahtlikes laimavates avaldustes ning avaldas need uudiste veebisaitidel. 22. mail 2018 võttis Najib hagi tagasi ja nõustus tasuma 25 000 RM-i. Ta on ka üks mõjukamaid hiina poliitikuid tänapäeva Malaisia. Ta on abielus Ong Ee Nahiga ja tal on kaks poega: Ling Hee Leong ja Ling Hee Keat. "For A Few Days In 1988, Malaysia Actually Had A Chinese Prime Minister". "Najib sues Ling over defamatory remarks". "Najib files defamation suit against Dr Ling". "Najib withdraws defamation suit against Ling Liong Sik".
Lawrence Ferlinghetti

Lawrence Monsanto Ferlinghetti (24. märts 1919 – 22. veebruar 2021) oli Ameerika luuletaja, maalikunstnik, ühiskonnaaktivist ja kirjastuse City Lights Booksellers & Publishers kaasasutaja. Ta kirjutas luulet, ilukirjandust, esseistikat, kunstikriitikat, näidendeid ja filmisüžeesid. Ferlinghetti oli tuntud oma teise luulekogu 1958ndal ilmunud "Meele lunapark" ("A Coney Island of the Mind") poolest, mis on tõlgitud üheksasse keelde ja müüdud üle miljoni eksemplari. Kui Ferlinghetti sai 2019. aasta märtsis 100-aastaseks, kuulutas San Francisco linn tema sünnipäeva, 24. märtsi "Lawrence Ferlinghetti päevaks". 2003 – valiti Ameerika Kunstide ja Kirjanduse Akadeemia liikmeks "Meele lunapark", Salv, 2020, tõlkinud Peeter Sauter, ISBN 9789949734122 Brown, Emma (23. veebruar 2021). "Lawrence Ferlinghetti, literary citadel of San Francisco, dies at 101". The Washington Post. Vaadatud 23. veebruar 2021. Howell, Mark (30. september 2007). "About The Beats: The Key West Interview: Lawrence Ferlinghetti, 1994". Abouthebeats.blogspot.com. Vaadatud 18.02.2014. Veltman, Chloe (20. märts 2019). "City Lights founder Lawrence Ferlinghetti: 'The US isn't ready for a revolution'". The Guardian. Vaadatud 24. märts 2019.
Netolice

Netolice (saksa keeles Netolitz) on linn Tšehhis Lõuna-Tšehhi maakonnas Prachatice ringkonnas. Netolice asub Prachaticest umbes 15 km idakirdes ja České Budějovicest ligikaudu 22 km põhjaloodes. Netolice on Tšehhi Vabariigi üks vanemaid linnu. Netolice lossi on esmamainitud 981. aastal. Netolice vanalinn on alates 1990. aasta novembrist ajalooline linnakaitseala. Netolices asub renessanss-stiilis Kratochvíle loss, mis ehitati aastatel 1583–1589. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Millenial Netolic and Kratochvíle South Bohemia Netolice : právní ochrana Národní památkový ústav Kratochvíle Castle PlaceFlare
Budišov nad Budišovkou

Budišov nad Budišovkou (saksa keeles Bautsch) on linn Tšehhis Morava-Sileesia maakonnas Opava ringkonnas. Budišov nad Budišovkou asub Opavast 24,5 km edelas, Olomoucist ligi 36 km kirdes ja Ostravast umbes 45 km idas. Linn paikneb merepinnast 526 meetri kõrgusel. Budišov nad Budišovkoud on esmamainitud 1301. aastal. Budišov nad Budišovkou vanalinn on alates 2003. aastast ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Budišov nad Budišovkou - Moravskoslezský kraj Mapa Obchodů. Vaadatud 15. aprillil 2023 Ohlédnutí do historie Město Budišov nad Budišovkou Budišov nad Budišovkou : právní ochrana Národní památkový ústav
Hodkovice nad Mohelkou

Hodkovice nad Mohelkou (kuni 1949. aastani Hodkovice, saksa keeles Liebenau) on linn Tšehhis Libereci maakonnas Libereci ringkonnas. Hodkovice nad Mohelkou asub Liberecist ligikaudu 11 km lõunas. Hodkovice nad Mohelkoud on esmamainitud 1352. aastal. Hodkovice nad Mohelkou vanalinn on alates 1995. aasta septembrist ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Historie obce Hodkovice nad Mohelkou Místopisný průvodce po České Republice Hodkovice nad Mohelkou : právní ochrana Národní památkový ústav
Book Depository

Book Depository on Ühendkuningriigist opereeritav veebipõhine raamatumüügiplatvorm, millel on suure valikuga kataloog ja tasuta kohaletoimetamine enam kui 160 riiki. Veebipoe asutas endine Amazoni töötaja Andrew Crawford, kes müüs selle 2011. aastal oma endisele tööandjale. Platvorm suleti lõplikult 26. aprillil 2023. aastal. www.bookdepository.com
Velké Pavlovice

Velké Pavlovice (saksa keeles Groß Pawlowitz) on linn Tšehhis Lõuna-Morava maakonnas Břeclavi ringkonnas. Velké Pavlovice asub Austria piirist 17 km kaugusel, Břeclavist umbes 17 km põhjas ja Brno kesklinnast ligikaudu 36 km lõunakagus. Velké Pavlovice ümbruskond on oluline viinamarjakasvatuspiirkond. Velké Pavlovices on sündinud austria kirjanik, esseist, tõlkija ja kultuurifilosoof Rudolf Kassner (1873–1959). Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Velké Pavlovice wine sub-region Vína z Moravy Rudolf Kassner Fondation Rilke
The Visitors (ABBA album)

"The Visitors" on Rootsi popansambli ABBA album aastast 1981. See oli pikka aega nende viimane stuudioalbum, kuni 2021. aasta novembris tuldi välja albumiga "Voyage". "The Visitors" oli ABBA katse teha küpsemat muusikat.[viide?] "ABBA tegi albumi aastal 1981".
Aleksandr Novitski

Aleksandr Novitski (vene keeles Александр Антонович Новицкий; 1848 Venemaa Keisririik – 11. november (29. oktoober vkj) 1905 Narva) oli vene arhitekt, titulaarnõunik, 1882–1905 Narva linnaarhitekt. 1871. aastal asus ta õppima Peterburi Kunstide Akadeemiasse, mille lõpetas 1878. aastal 3. klassi kunstniku auastmega, tema lõputöö teema oli keemialabori hoone projekt. 1877. aastal sai ta hõbemedali. 8. juulil 1882 sai ta Narva linnaarhitektiks. 1902. aastal osales ta Narva linna vallutamise 200. aastapäeva piduliku programmi koostamise komisjoni töös. Alates 22. märtsist 1902 oli ta Martinsoni nimelise vaestemaja avamise komisjoni liige. Aastatel 1896–1904 oli Aleksandr Novitski Keiserliku Vene Vee Pääl Päästmise Seltsi Peterburi ringkonna Narva osakonna liige, Harmoonia klubi liige, 1886–1887 Narva Muusikaühingu liige, alates 1890. aastast Narva vaeslastekohtu liige. Aastast 1905 Narva vabatahtliku tuletõrjeühingu liige. Aastatel 1890–1894 ja 1902–1905 valiti ta Narva linnavolikogu liikmeks. Aleksandr Novitski koostas Narva-Jõesuu üldplaneeringu. Oletatavasti oli ta Narva linnapea Adolf Theodor Hahni suvemaja Villa Capriccio projekti autor. Narvas ehitati tema projektide järgi õigeusu kabel (1891), Narva ohvitseride kasiino aadressil Vestervalli tänav 3 (1893), Vladimiri vennaste koguduse kiriku hoone (arhitekt Klodnitskiga ühisprojekt), Narva linna saun (1897). Aleksandr Novitski suri maohaavandi tõttu ja maeti 1. novembril 1905 Jaanilinna kalmistule. Abikaasa Maria Novitski (Мария Ивановна Новицкая). Neil oli neli last: tütar Jevgenia (29.12.1883), poeg Konstantin (04.06.1885–1887), tütar Aleksandra (31.01.1889) ja tütar Marianna (09.04.1890). Ilja Smirnov. Sõjaeelse pere eluolu on toodud näitusesaali Põhjarannik, 13.03.2010 (vaadatud 05.11.2021) Narva – kuninganna Kristiina kroonijuveel. Koostanud Merike Ivask ja Svetlana Andrejeva. Tänapäev, 2015 (vaadatud 05.11.2021) 14042 Narva ohvitseride kasiino, 1898 (vaadatud 05.11.2021)
Libušín

Libušín (saksa keeles Libusin) on linn Tšehhis Kesk-Tšehhi maakonnas Kladno ringkonnas. Libušín asub Kladno kesklinnast ligikaudu 4,5 km loodes. Libušín paikneb merepinnast 317 meetri kõrgusel. Asula oli olemas juba 6. sajandil. Libušínit on esmamainitud 1052. aastal. Asula nime on seostatud müütilise printsessi Libušega. Libušín sai linnaõigused 1919. aastal. Libušín kaotas linnaõigused 1961. aastal, kuid sai need 2001. aastal tagasi. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Libušín Místopisný průvodce po České Republice History The town of Libušín
Indica Watson

Indica Elizabeth Watson (sündinud 20. jaanuaril 2010 Londonis) on inglise näitleja. Indica Watson andmekogus IMDb (inglise)
Březnice

Březnice (saksa keeles Bresnitz, varem ka Preßnitz) on linn Tšehhis Kesk-Tšehhi maakonnas Příbrami ringkonnas. Březnice asub Příbramist ligi 15 km lõunas ja Praha kesklinnast umbes 67 km edelas. Linn asub merepinnast 462 meetri kõrgusel. Březnicet on esmamainitud 1224. aastal. Březnice vanalinn on alates 1990. aastast ajalooline linnakaitseala. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Březnice Místopisný průvodce po České Republice Březnice, malebné ale ne moc známé středočeské městečko Tuláčci. Vaadatud 16. jaanuaril 2024 Březnice : právní ochrana Národní památkový ústav
Permi oblast

Permi oblast (aastail 1940–1957 Molotovi oblast) oli haldusüksus Venemaal Volga föderaalringkonnas. 1. detsembril 2005 liideti ta Permikomi autonoomse ringkonnaga Permi kraiks.
David Hilbert

David Hilbert (23. jaanuar 1862 Königsberg – 14. veebruar 1943 Göttingen) oli saksa matemaatik. Teda peetakse üheks 19. ja 20. sajandi tähtsamaks matemaatikuks. Ta töötas paljudes matemaatika valdkondades, sealhulgas arvuteooria, algebraline geomeetria ja eukleidiline geomeetria. Aastal 1900 esitas ta nimekirja 23 matemaatika tähtsamast probleemist, mille lahendamine jääb 20. sajandi matemaatikute ülesandeks (Hilberti probleemid). Mõned nendest probleemidest on tänapäevani lahendamata. Tema järgi on nimetatud Hilberti ruum. 1903 – valiti Baieri Teaduste Akadeemia korrespondentliikmeks 1928 – valiti Londoni Kuningliku Seltsi välisliikmeks 1932 – valiti Ameerika Filosoofiaseltsi välisliikmeks Hilberti teoreem nullkohtadest Peeter Müürsepp, "Kuulsaid 20. sajandi matemaatikuid". Valgus, Tallinn 1988, lk 4–29 Hilberti elust
Freetowni bensiiniauto plahvatus

Freetowni bensiiniauto plahvatus oli 2021. aasta 5. novembril Sierra Leone pealinnas Freetownis toimunud liiklusõnnetus, kus veoauto sõitis sisse bensiinilastis tsisternautole. Kütus süttis, tule läbi sai surma vähemalt 151 ning vigastada vähemalt 304 inimest. Umaru Fofana (6.11.2021). "Ninety-nine killed in fuel tanker blast in Sierra Leone capital". Reuters (inglise). Vaadatud 6.11.2021. "Sierra Leone explosion: Scores dead after Freetown oil tanker collision". BBC News (inglise). 6.11.2021. Vaadatud 6.11.2021. "Deaths from Sierra Leone tanker blast rise to 144". Reuters (inglise). 13.11.2021. Vaadatud 14.11.2021.